kardosdrur/scandi-wiki huggingface dataset:
Nuka K. Godtfredsen

Nuka Konrad Godtfredsen (1970 – ) er en grønlandsk tegner og grafiker.

Han blev født i Narsaq på Grønland og uddannet som grafisk designer i 1995 i Aalborg. Efter uddannelsen har han arbejdet freelance med sit fag. Fra 2001-2004 har han tegnet for Inerisaavik/Pilersuiffik. Fra 2007 har han været hos SILA, Nationalmuseet. Han har lavet frimærker for Grønlands postvæsen i 2006, 2010 og 2011 samt illustrationer til en lang række bøger og undervisningsmaterialer.

Er i gang med fjerde album i rækken af arkæologiske tegneserier om Grønlands forhistorie for Nationalmuseet og skolebogsforlaget Ilinniusiorfik. Første album "De første skridt" udkom i 2009 på grønlandsk, dansk og engelsk og i 2015 på japansk. Andet album "Hermelinen" udkom i 2012 på grønlandsk og dansk og i 2013 på engelsk. I 2015 udkom tredje album "Gaven" på grønlandsk, dansk og engelsk. Tegninger fra de to første album bliver vist på vandreudstillingen "Qanga" . Har tidligere skabt tegneseriefiguren Andala.

Eksterne referencer 
 Hjemmesiden Andala.

Litteratur 

 Godtfredsen, Nuka K. (2006) “Andala Misigisarpassuilu II”/”Andalas største bedrifter II”, Forlaget BIOS
 Godtfredsen, Nuka K. (2001) "Andala Misigisarpassuilu"/”Andalas største bedrifter”, Forlaget Atuakkiorfik
 Godtfredsen, Nuka K. (2009) "Tutineq Siulleq – De første skridt", Special-trykkeriet Viborg
 Godtfredsen, Nuka K. (2012) "Ukaliatsiaq - Hermelinen - The Ermine", Ilinniusiorfik
 Godtfredsen, Nuka K. (2015) "Tunissut - Gaven - The Gift", Ilinniusiorfik

Referencer 

Tegnere fra Grønland
Grafikere fra Grønland
U-238

U238 eller U-238 kan referere til:

 Unterseeboot 238, en tysk ubåd fra anden verdenskrig.
 Uran-238, den mest almindelige uranisotop.
Den 7. dag

Den 7. Dag er Lars Lilholt Bands syttende album og er udgivet i 2004.

Spor 
 Klovnen er død
 Skumringen
 De Gennemrejsendes Arme
 Vi Har Et Ansvar for en Drøm
 Livet er for kort (For kort til vores sjæl)
 Tiderne Skifter
 De 12 Dage
 Gaia
 Den Syvende Dag
 Når Glæden Stråler
 Gammel Grå Mammut
 Hør Jordens Hjerte Slå

Musikere 
 Lars Lilholt (Sang, violin, oktavviolin, bouzuki, mundharpe, drejelire)
 Tine Lilholt (Tværfløjte, tinwhistle, harpe ,piccolofløjte, saxofon, trætværfløjte, elektrisk sækkepibe, kor)
 Kristian Lilholt (Keyboards, klaver, akustiske 6 og 12 strenget guitar, orgel, el guitar, kor)
 Gert Vincent ( Elguitar, akustisk guitar, saz, keyboard, percussion, guitarbanjo, kor)
 Tom Bilde (bas, båndløs bas, lap steel, akustisk guitar, ukulelebanjo, tenorbanjo, trombone, althorn,
keyboards, kor)
Klaus Thrane (trommer, percussion)

Gæstemusikere 
 Rasmus Lyberth (sang)
 Allan Olsen (sang)
 Johnny Madsen, (sang)
 Lærke Lilholt, (kor)
 Dan Hougesen, (kor)
 Mohamed ”Dany Raï” Bellajrou, (raïsang)
 Mads Ebdrup, (rap)
 Niels Hoppe, (saxofoner)
 Lisbeth Binderup Thordal, (klarinet)
 Kristian Gislason programmering og percussion
 Brovst Pigegarde
 Café Baggear fra Skovrock i Aalborg (familie, venner, roadier, Skråenpersonale) (kor)'

Trivia 
 På udgivelsesdagen solgte pladen 40.000 plader.
 Det er den sidste plade Kristian Lilholt medvirker med Lars Lilholt Band.

Kilder

Album fra 2004
Lars Lilholt Band-album
Gerhard Nielsen

Gerhard Nielsen er et navn der bæres af flere personer.

 Gerhard Nielsen (folketingsmedlem) (1871-1945) – socialdemokratisk folketingsmand for Aalborg Amtskreds i 1918-1933.
 Gerhard Nielsen (professor) (1926-1992) – tidligere provinschef i DR, professor, dr. phil.
USO

USO kan have flere betydninger:
 United Service Organizations – United Service Organizations er en amerikansk non-profit organisation som tilbyder moralsk støtte og rekreative tiltag for amerikanske militærpersonel.
 USO (objekt) – Unidentified submerged object er et undervandsobjekt af ukendt oprindelse, som er konstateret ved visuelle, optiske eller mekaniske metoder.
 United States Oil – United States Oil  er et amerikansk fond som kontrollerer investeringer i olieindustrien.
 USO (rapper) – dansk rapper
Islev

Islev er en bydel i Storkøbenhavn beliggende i den nordlige del af Rødovre Kommune. Kommunen har .

Historie 
Islev var oprindelig en landsby, hvis jordtilliggende så nogenlunde svarede til det nuværende Islev Sogn. Af den landsby er der intet tilbage. Omkring 1575 blev hele landsbyen nemlig nedlagt. Den bestod af syv gårde, som muligvis har ligget omkring Islevbrovejs begyndelse ved Vestvolden.

Landsbyen hørte under kronen, og efter nedlæggelsen blev markerne udlagt til høslæt og græsning for kvæget på Københavns Slots Ladegård. Området blev indhegnet med et stengærde, og der blev opført et enkelt hus til en engfoged, som skulle holde opsyn med stedet. I de næste 200 år skete der stort set ingenting i Islev andet end at kvæget gik på græs og bønderne fra de omliggende landsbyer slog hø.

Efter nedlæggelsen af landsbyen skiftede Islev navn til Islevmark (undertiden også Islemark).

I slutningen af 1700-tallet blev Islevmark udstykket til gårde og husmandsbrug, og området blev gradvist bebygget igen. Først op i 1920'erne var bebyggelsen så "bymæssig", at området kunne få sit gamle navn, Islev igen.

Litteratur 
 Lokalhistorisk samling i Rødovre Kommune.

Noter 

 
Rødovre
Kommunismens sorte bog

Kommunismens sorte bog (fr. Le Livre noir du communisme : Crimes, terreur, répression) er en kontroversiel bog skrevet af en række førende europæiske akademikere og forskere ved Centre National de la Recherche Scientifique, og redigeret af Stéphane Courtois. Bogen søger at opliste de forbrydelser, som blev begået af kommunistiske regimer, blandt andet folkedrab, etnisk rensning, tortur, terror og undertrykkelse. Bogens forfattere er Stéphane Courtois, Nicolas Werth, Karel Bartosek, Jean-Louis Panne, Jean-Louis Margolin og Andrzej Paczkowski. Den danske udgave har forord af Per Stig Møller.

Oversigt 
Introduktionen, skrevet af Courtois, hævder at "kommunistregimer gjorde masseforbrydelser til et fuldstændigt styresæt". Bogen når frem til at 94.360.000 mennesker døde som følge af kommunismen, deraf 20 millioner i Sovjetunionen, 65 millioner i Folkerepublikken Kina, 1 million i Vietnam, 2 millioner i Nordkorea, 2 millioner i Cambodja, 1 million i kommuniststaterne i Østeuropa, 150.000 i Latinamerika, 1,7 millioner i Afrika, 1,5 millioner i Afghanistan og 10.000 dødsfald som følge af internationale kommunistiske bevægelser og ikke-regerende kommunistpartiers aktiviteter.

Anslagene i bogen er forholdsvis moderate; andre har ment at antallet af ofre var højere. I bogen Mao : The Unknown Story hævdes det blandt andet, at mellem 70 og 75 millioner kinesere døde som følge af Maos styre. Særlig fra kommunistisk hold bliver anslagene bestridt og bogen kraftigt angrebet.

Bogen blev brugt som hovedkilde for kommunismens forbrydelser i forbindelse med det resolutionsforslag, der blev til Europarådets resolution 1481 fra 2006 med titlen Need for international condemnation of crimes of totalitarian communist regimes.

Kritik 
Halvdelen af forfatterne – Nicolas Werth, Jean-Louis Margolin og Karel Bartosek — har protesteret offentligt over det endelige værk. De kritiserer Stéphane Courtois for sammenblandinger og metodeproblemer i det indledende kapitel, særlig i et forsøg på at assilimere nazisme og kommunisme, men også i beregningen af antallet af ofre, som ikke dokumenteres. Dette er bl.a. sket via en avisartikel i Le Monde skrevet af Margolin og Werth.

Noter

Eksterne henvisninger 
 Kommunismens sorte bog: Forbrydelser, terror, undertrykkelse, Stéphane Courtois et. al. , Høst & Søn, 
 Den sorte bog om "kommunismens" forbrydelser – Emneliste med debat og kritik af bogen, og tidligere artikler som behandler Stalin-tiden og Gulag. På Modkraft.dk/Tidsskriftcentret.

Faglitteratur
Kommunisme
Sex, drugs and rock'n'roll

Sex, drugs and rock'n'roll er et udtryk som vist nok stammer fra Rolling Stones. Udtrykket er fra engang 60’erne, og det er myten om at rockmusikere er afhængige af sex, drugs and rock'n'roll. 

Sex, drugs and rock'n'roll udtrykker mere den vildskab og fanden i voldskhed, som er en del af rock’n’roll og ungdomskulturen end afhængighed af sex og narkotika. Man må ikke glemme at i 60’erne var rock’n’roll også en protest mod det pæne borgerskab og hvad der af følger. Denne protest var især Rolling Stones, Jimi Hendrix og The Who eksponent for.

Sex, drugs and rock'n'roll-temaet behandles blandt andet i road movien Easy Rider fra 1969. I Danmark kan man høre protesten mod den pæne borgerlighed i Lad mig blive noget hvor både teksten og den musikalske udførelse har en snært af "sex, drugs and rock'n'roll" – nummeret udføres af Povl Dissing og Beefeaters, sangen er en oversættelse af Thøger Olesen af en af Shel Silversteins sange.

Rock
Ocean's Thirteen

Ocean's Thirteen er en amerikansk film fra 2007, instrueret af Steven Soderbergh, og er en efterfølger til Ocean's Eleven og Ocean's Twelve.  Den handler om Hr. Ocean (George Clooney) og hans nu 13 medsvorne kriminelle.

Medvirkende 
 George Clooney
 Matt Damon
 Andy Garcia
 Brad Pitt
 Al Pacino
 David Paymer

Referencer

Eksterne henvisninger 
 

Film fra 2007
Kriminalfilm fra USA
Actionfilm fra USA
Engelsksprogede film
Film instrueret af Steven Soderbergh
Gambling
Amadeus

Amadeus er en film fra 1984 instrueret af Miloš Forman. Handlingen bygger på Peter Shaffers teaterstykke af samme navn fra 1979 om Wolfgang Amadeus Mozarts liv.

Filmen vandt 4 Golden Globes og 8 Oscars blandt andet for bedste film og bedste instruktør. Tom Hulce spiller Mozart, og F. Murray Abraham spiller Antonio Salieri, for hvilken rolle han modtog en oscar for bedste mandlige hovedrolle.

Eksterne henvisninger 
 

Amerikanske film fra 1984
Dramafilm fra USA
Film instrueret af Miloš Forman
Wolfgang Amadeus Mozart
Oscar for bedste film
Golden Globe for bedste film - drama
Biografiske film fra USA
César for bedste udenlandske film
Engelsksprogede film
A Day at the Races

A Day at the Races kan referere til flere artikler:
 A Day at the Races (film) – originaltitel på filmen En dag på galopbanen fra 1937
 A Day at the Races (album) – titlen på et album af bandet Queen
Bree Van De Kamp

Bree Van De Kamp er en fiktiv person fra tv-serien Desperate Housewives. Hun spilles af Marcia Cross.

Bree er den perfekte mor og kone, sådan betragter alle hende, alle på nær hendes egen familie. 
Bree har svært ved at tale om følelser og går meget op i, at facaden bliver opretholdt.

Familie 
Hun er datter af Henry Mason. Hendes mor døde da hun var lille, så ingen kender hende. Faren har giftet sig igen med Eleanor. Da hun var ung, blev hun forlovet med Ty Grant, men slog op med ham, da Rex friede. Rex og Bree blev gift og fik børnene Andrew og Danielle. Rex døde tragisk vis, han blev myrdet af George Williams, deres apoteker. Bree ved ikke at han har myrdet Rex, og de bliver forlovet. Senere finder Bree ud af det, og George begår selvmord. Efter en nedtur møder Bree Orson Hodge. Orson er tandlæge. Efter noget tid bliver de gift, og Bree bliver for første gang i lang tid lykkelig. efter mange års ægteskab forelsker Bree sig i Susan Mayers eksmand som frier til hende. Hun søger om skilsmisse og Orson går med til det. Hun er veninder med Gabrielle Solis, Susan Mayer og Lynette Scavo der også bor på Wisteria Lane.

Eksterne henvisninger 
 

Personer fra Desperate Housewives
Vejle Nordkredsen

Vejle Nordkredsen er fra 2007 en opstillingskreds i Sydjyllands Storkreds, dækkende den nordlige del af Vejle Kommune. I 1920-2006 indgik området i andre opstillingskredse i Vejle Amtskreds.

Kredsen dækker den nordlige Vejle by, de tidligere Give og Jelling kommuner, dele af den tidligere Egtved Kommune og Grejs Sogn fra den tidligere Tørring-Uldum Kommune.

Ved Folketingsvalget 2011 var der følgende valgsteder:

Nøjagtig beskrivelse af inddelingen 
Kredsen omfatter den del af Vejle Kommune, der mod syd begrænses af Vejle Fjord indtil Skyttehusbugten og derfra begrænses af en linje ind til Helligkildevej, der fortsætter videre mod nordøst langs vestsiden af Helligkildevej til Skyttehusvejens udmunding i denne, idet begge sider af Helligkildevej er omfattet, derfra mod vest langs nordsiden af Skyttehusvejen og Skovvang og derefter mod nord langs østsiden af Østerbrogade, idet ingen af siderne af de nævnte gade- og vejstrækninger er omfattet.

Fra Østerbrogades udmunding i Nørrebrogade/Horsensvej løber linjen i først vestlig og derefter nordlig retning til den sydlige kant af skovområdet, der ligger øst for den nordlige del af Lille Grundet Hulvej, idet begge sider af Grundet Bygade med tilhørende veje er omfattet, og idet begge sider af Lille Grundet Hulvej nord for skovområdet (fra og med nr. 20 henholdsvis nr. 21) er omfattet.

Linjen løber herefter langs den sydlige kant af skovområdet vest for den nordlige del af Lille Grundet Hulvej og nord for Vejle Sygehus og derefter langs nordsiden af Beriderbakken, idet ingen af siderne af denne gadestrækning er omfattet, indtil banelinjen, idet dog begge sider af den sydlige del af Store Grundet Skovvej (nr. 1- 19 og nr. 2-18) ikke er omfattet. 
Linjen følger derefter banelinjen mod nord indtil den nordlige ende af Grejsåvænget, idet ingen del af denne vejstrækning er omfattet.

Ved den nordlige ende af Grejsåvænget drejer linjen mod syd langs med og øst for Ny Grejsdalsvej og herefter Grejsdalsvej. Ved den sydlige ende af Grejsdalsvej drejer linjen mod nord langs med og vest for Grejsdalsvej, men øst for Skovvejen, som linjen derefter følger mod nord indtil Anton Berntsensvej, hvor linjen drejer mod vest gennem et skovområde til Søvej, der følges, indtil den udmunder i Jellingvej. Begge sider af Ny Grejsdalvej, Grejsdalsvej, Anton Berntsensvej og Søvej er omfattet, hvorimod Skovvejen ikke er omfattet.

Fra Søvejs udmunding i Jellingvej følger linjen endelig den sydlige kant af skovområdet mellem Jellingvej og Vardevej, Vardevej (fra og med nr. 210 og 211), Buldalen, Vejle Å, Skibetvej, og Ruevej, idet begge sider af de nævnte vejstrækninger er omfattet, samt sydgrænsen af Bredsten, Nørup og Randbøl Sogne.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde 
 KMD's side om Folketingsvalget 2011

Noter 

Folketingsvalgkredse
Vejle Sydkredsen

Vejle Sydkredsen er fra 2007 en opstillingskreds i Sydjyllands Storkreds, dækkende den sydlige del af Vejle Kommune. I 1920-2006 indgik området i andre opstillingskredse i Vejle Amtskreds.

Kredsen dækker den sydlige Vejle by, den tidligere Børkop Kommune og dele af den tidligere Egtved Kommune.

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Kolding Nordkredsen

Kolding Nordkredsen er fra 2007 en nyoprettet opstillingskreds i Sydjyllands Storkreds. I 1971-2006 indgik området i andre opstillingskredse i Vejle Amtskreds. I 1920-1970 indgik det meste af området i Vejle Amtskreds, mens en mindre del hørte til Ribe Amtskreds.

Folketingskandidater november 2016-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Det Naturvidenskabelige Fakultet

Det Naturvidenskabelige Fakultet kan henvise til
Det Naturvidenskabelige Fakultet (Aarhus Universitet)
Det Naturvidenskabelige Fakultet (Københavns Universitet)
Det Naturvidenskabelige Fakultet (Syddansk Universitet)
Kolding Sydkredsen

Kolding Sydkredsen er fra 2007 en opstillingskreds i Sydjyllands Storkreds.

I 1920-2006 indgik det meste af området i andre opstillingskredse i Vejle Amtskreds. De sydlige sogne var dog en del af del af den sønderjyske storkreds. I 1920-1970 hørte enkelte sogne til Ribe Amtskreds

Folketingskandidater pr. 25/11-2018

Valgkredsens kandidater for de pr. november 2018 opstillingsberettigede partier

Kilde

Folketingsvalgkredse
Lamb of God

Lamb of God et et grammy-nomineret metalband der blev stiftet i 1990 i Richmond, Virginia under navnet Burn the Priest. Bandet har gennem deres tyve års eksistens udgivet fem studiealbum og haft meget få medlemsudskiftninger.

Medlemmer 
 Randy Blythe – Vokal (1995 – )
 Mark Morton – Guitar (1990 -)
 Willie Adler – Guitar (1999 -)
 John Campbell – Bas (1990 -)
 Chris Adler – Trommer (1990 - på pause siden 2018)

Tidligere medlemmer 

 Matt Conner – rytmeguitar (1994)
 Abe Spear – rytmeguitar (1994–1999); guitar (1994–1997)

Live 
 Doc Coyle – guitar (2009)
 Buz McGrath – guitar (2009)
 Matt DeVries – bas (2013)
 Paul Waggoner – guitar (2014)
 Art Cruz – trummer(2018–nu)

Diskografi 
 Sevens and More (som Burn the Priest, 1998)
 Burn the Priest (som Burn the Priest, 1999)
 New American Gospel (2000)
 As the Palaces Burn (2003)
 Ashes of the Wake (2004)
 Sacrament (2006)
 Wrath (2009)
 Resolution (2012)
 VII: Sturm und Drang (2015)
 Legion: XX (Som Burn the Priest) (2018)
 Lamb of God (2020)
 Omens (2022)

Noter

Henvisninger 
 Officiel hjemmeside
 The Congregation  – officiel fanside
 
 Lamb of God på Sony Music

Metalgrupper fra USA
Groove metal-grupper
Musikgrupper fra 1990
Gutulia nationalpark

Gutulia nationalpark ligger ind mod den svenske grænse, i Engerdal kommune i Innlandet, syd for Femundsmarka nationalpark. Parken blev oprettet i 1968 og var da 18 km² . I 2004 blev den udvidet og det beskyttede areal er nu 23 km². Nationalparken består for en stor del af urskov.

Ekstern henvisning 
 Direktoratet for naturforvaltning, faktaside om Gutulia nationalpark 

Nationalparker i Norge
Innlandets geografi
Harpe

En harpe er et strengeinstrument, som har strengene udspændt over en ramme. Harpen findes i en del forskellige udgaver og varierer en del fra ét geografisk område til et andet. Harpen er det andet største strengeinstrument i et symfoniorkester. Den er samtidig et instrument med en meget stor ambitus.

Det instrument, der minder mest om harpen, er klaveret. Klaveret og harpen er bygget på samme måde, men i klaveret anslås strengene med små hamre, hvorimod man på harpen knipser strengene an med fingrene.

Engle tegnes ofte med harper, og instrumentet forbindes derfor med himlen og engle.

Harpo Marx anvendte ofte harpen i Marx Brødrenes film – den gav hans stumme karakter en anden mulighed for at udtrykke sig.

Eksterne links 

Strengeinstrumenter
Junkerdal nationalpark

Junkerdal nationalpark ligger i Saltdal og Fauske kommuner i Nordland. Parken blev oprettet i 2004 og er på 682 km². Nationalparken grænser til Junkerdalsura naturreservat.

Ekstern henvisning 
 Direktoratet for naturforvaltning, information om Junkerdal nationalpark 

Nationalparker i Norge
Nordlands geografi
Fauske
Carl Christian Vilhelm Liebe

Carl Christian Vilhelm Liebe (30. november 1820 i Roskilde – 24. august 1900 i Frederiksdal) var en dansk højesteretssagfører og politiker (nationalliberal senere Højre). Han var søn af Caroline Frederikke Munck (1790-1866) og Georg Julius Johnssen Liebe (f. 1789 i Norge, d. 1866).

Advokaten 
C.C.V. Liebe vandt sit ry som advokat under Rigsretssagen i 1855. Han fik derefter en del adelige og fyrstelige som klienter.

Politikeren 
Liebe var nationalliberal folketingsmand for Roskildekredsen fra 1861 til 1866. Han var kongevalgt medlem af Landstinget i 1866-1895. 

I 1869 trådte M.P. Bruun tilbage som formand for Landstinget. Da det trods ihærdige overtalelsesforsøg ikke lykkedes at få C.C.G Andræ til at stille op til posten, lod Liebe sig vælge til landstingsformand. I 1894 afløste Henning Matzen ham som formand for Landstinget.

Han er begravet i Roskilde. Blandt hans sønner var Otto Liebe, der kortvarigt var statsminister under Påskekrisen.

Hæder 
Liebe blev Ridder af Dannebrog 1857, Dannebrogsmand 1865, Kommandør af 2. grad 1875 og af 1. grad 1884. Han fik Storkorset i 1892 og blev gehejmekonferensråd 1895.

Gengivelser 
Der er rejst en mindesten ved Kysthospitalet på Refsnæs. Liebe er portrætteret af Carl Bloch 1886 (i familieeje; kopi på Christiansborg). Buste af Edvard Harald Bentzen 1874, i marmor 1896 i Folketinget. Træsnit af Georg Pauli 1876 og efter fotografi 1882. Litografi af I.W. Tegner 1889. Karikeret pennetegning 1894 (Frederiksborgmuseet). Litografiske tegninger af Knud Gamborg (sammesteds).

Se også

Eksterne henvisninger 
 
 

Landstingsmedlemmer fra Højre (1881-1915)
Landstingsformænd
Folketingskandidater fra De Nationalliberale
Folketingsmedlemmer i 1860'erne
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Advokater fra Danmark
Danskere i 1800-tallet
Personer fra Roskilde
Storkors af Dannebrog
Politikere fra De Nationalliberale
Personer i Dansk Biografisk Leksikon
Gehejmekonferensråder fra Danmark
Lierne nationalpark

Lierne nationalpark ligger i Lierne kommune i Trøndelag fylke i Norge. Parken blev oprettet i 2004, og dækker et område på 333 kvadratkilometer.

Eksterne henvisninger 
 Direktoratet for Naturforvaltning, information om Lierne Nationalpark 

Nationalparker i Norge
Trøndelags geografi
Lierne
Det Fynske Musikkonservatorium

Det Fynske Musikkonservatorium blev grundlagt i 1929 af violinisten Martin Andersen (1886-1987), der også var uddannelsesinstitutionen leder frem til 1963. Konservatoriet begyndte som en privatejet institution beliggende i Albanigade i Odense, hvor 11 elever blev undervist af seks lærere. I 1944 blev konservatoriet en selvejende institution. 

I 1954 flyttede Det Fynske Musikkonservatorium til en herskabsvilla i Kronprinsensgade. Konservatoriet lånte også lokaler på Odense Katedralskole, Odense Teknikum og på det dengang nyoprettede musikbibliotek.n

 I 1963 blev det en offentlig uddannelsesinstitution, og i 1972 blev det overtaget af staten. Konservatoriet havde på det tidspunkt 77 studerende og 53 lærere. I 1976 flyttede musikkonservatoriet til lokaler i Islandsgade 2, hvor bygningerne senere er blevet udbygget. 

Domorganist Poul Børch efterfulgte i 1963 Martin Andersen som rektor og har siden været efterfulgt af bl.a. Sven Erik Werner og Bertel Krarup. 

I 2010 fusioneredes Det Fynske Musikkonservatorium med Vestjysk Musikkonservatorium i Esbjerg og Skuespillerskolen ved Odense Teater og blev en del af uddannelsesinstitutionen Syddansk Musikkonservatorium & Skuespillerskole. 

I 2015 udskiltes skuespillerskolen fra institutionen, der siden da har heddet Syddansk Musikkonservatorium (SDMK) - Danish National Academy of Music.

Eksterne Links 
http://www.sdmk.dk

Noter 

Musikkonservatorier i Danmark
Uddannelse i Odense
Etableret i 1929
Roskilde Idrætspark

Roskilde Idrætspark (eller Roskilde IP) er et idrætsanlæg beliggende i Roskilde, som primært anvendes til afvikling af fodboldkampe. Anlægget består af en opvisningsbane (nyt lysanlæg i 2009, banen omgivet af et trådhegn) til fodbold samt en række græstræningsbaner.

Fodboldklubben FC Roskilde afvikler alle deres hjemmebanekampe under Dansk Boldspil-Union i Roskilde Idrætspark, der har en samlet tilskuerkapacitet på rundt regnet 6.000, hvoraf 512 er overdækkede tribunepladser. FC Roskilde spillede den 30 oktober 2014 i Roskilde Idrætspark overfor 5.342 tilskuere (stadionrekord) i en kamp mod FC København i DBU Pokalen. Den gamle stadionrekord på 5.037 tilskuere blev sat den 19. november 1985 i en 2. divisionskamp mellem RB 1906 og Randers Freja, (ca. 4.000 af tilskuerne var tilrejsende Randers Freja tilhængere). Der var gratis adgang til kampen, som medvirkede til at Randers Freja sikrede sig oprykning til den daværende bedste danske fodboldrække, 1. division.

Tribunen på opvisningsbanen blev anlagt i 1999 med Roskilde Kommune som bygherre, mens Claus B. Hansen & Allan Chabert A/S var arkitekten. Anlæggets cafeterie og de tilhørende lokaler anvendes endvidere af RB 1906 og huser FC Roskildes aktiviteter. Roskilde Kommune gav i maj 2004 FC Roskilde og RB 1906 dispensation til opsætning af reklameskilte ved afvikling af fodboldkampe, hvor det tidligere var forbudt at opsætte reklameskilte på kommunens bygninger. Stormen i vinteren 2004/05 knækkede den gamle mål og ur tavle på stadion, som efterfølgende blev erstattet af en ny fjernstyret, elektronisk mål og urtavle i den nordøstlige ende af stadion – betalt af Roskilde Kommune.

En række koncerter er blevet afholdt i Roskilde Idrætspark, herunder tv·2 den 5. august 1989, Kim Larsen & Kjukken den 29. juli 2004 og Big Fat Snake den 26. august 2005.

Referencer 

Fodboldstadioner i Danmark
Idrætsanlæg i Danmark
Idrætspark
FC Roskilde
Team CSC's hold i 2005

Rytterne på det danske cykelhold Team CSC for 2005-sæsonen var:

2005